《鉴古韵语五十九首 其十六 纣王》
明代·孙承恩

纣恶仍浮桀，骄誇妄自贤。漫云生有命，不道罪弥天。

杀戮忠良远，奇淫妾妇怜。倒戈躬衣玉，牧野看当年。

作者简介：（1485—1565）松江华亭人，字贞父(甫)，号毅斋。孙衍子。正德六年进士。授编修，历官礼部尚书，兼掌詹事府。嘉靖三十二年斋宫设醮，以不肯遵旨穿道士服，罢职归。文章深厚尔雅。工书善画，尤擅人物。有《历代圣贤像赞》、《让溪堂草稿》、《鉴古韵语》。